Glad for Aalborg og AaB Kasper Bøgelund er blevet glad for AaB og Aalborg, og vil derfor gerne forlænge sin kontrakt med AaB. Den nuværende kontrakt udløber til sommer. - Efter som aftalen ikke er underskrevet endnu, kan jeg ikke definitivt sige, at jeg bliver. Men det peger helt klart i retning af forlængelse. Både min familie og jeg selv befinder os godt i Aalborg. Og samtidig er de sportslige udfordringer heroppe jo ganske spændende, siger Bøgelund til B.T. Stor succes Kasper Bøgelund skiftede til AaB fra Borussia M'Gladbach. Han har også spillet for OB og PSV Eindhoven. Kasper Bøgelund har haft stor succes som højre back på AaB-holdet. Med 26 kampe for AaB siden skiftet i sommer, har han været en fast del af klubbens succes internationalt. 15 gange har han optrådt for det danske landshold.

Referat:
Kasper Bøgelund vil gerne forlænge sig kontrakt med AaB.